**Միլուդ Շաաբի** (արաբ․՝ ميلود الشعبي‎‎, սեպտեմբերի 15, 1930(1930-09-15), Էս Սուվեյրա, Մարոկկո - ապրիլի 16, 2016(2016-04-16), Համբուրգ, Գերմանիա), մարոկկացի գործարար ու քաղաքական գործիչը, որի կարողությունը 2015 թվականին կազմել է 800 մլն դոլար, Միլուդ Շաաբին եղել է «YNA Holding» ընկերության հիմնադիրը և Մարոկկոյում «Ryad Mogador» հյուրանոցների և «Aswak Assalam» սուպերմարկետների ցանցերի սեփականատերը։ Նա հայտնի է եղել ալկոհոլի դեմ իր խիստ դիրքորոշմամբ․ հյուրանոցների և սուպերմարկետների ցանցերում արգելված էր ալկոհոլի վաճառքը։

Կենսագրություն
--------------

Միլուդ Շաաբին ծնվել է Աքվերմուդում՝ Էսաուիրայի մոտ գտնվող փոքրիկ բերբերական գյուղում, աղքատի ընտանիքում։ Վաղ տարիքից սովորել է մզկիթում և հերթափոխով աշխատել որպես հովիվ և ֆերմեր։ Կարճ ժամանակաընթացքում դպրոցում ուսումնասիրել է Ղուրանն ու կարդալու և գրելու հմտությունները։

15 տարեկանում նա բավականաչափ գումար է հետ գցել և Մարաքեշից տեղափոխվել է Կենիտրա, որտեղ 1948 թվականին հիմնել է իր առաջին շինարարական ընկերությունը։

Միլուդ Շաաբի անունը տեղ է գտել Կենիտրայում առևտրային բիզնեսով զբաղվող ֆրանսիացիների, որոշ հրեա և հայտնի մարոկկացի գործարարների կողքին։

Շուտով Միլուդ Շաաբին սկսեց հետաքրքրվել կերամիկական արդյունաբերությամբ և 1964 թվականին հիմնեց կերամիկայի իր սեփական ընկերությունը։ Կարճ ժամանակաընթացքում նա այդ բիզնեսում դարձել է փորձառու և հետաքրքրվել այլ ընկերությունների ձեռքբերմամբ։ Միլուդ Շաաբինը ֆրանսիական ընկերությանը համագործակցելու առաջարկ է արել, սակայն մերժում ստացել նրանից։ 1985 թվականին նա գնել է այդ ընկերությունը և հիմնադրել «Յուննա Գրուպ» ընկերությունը, որը դարձել է Մարոկկոյի ամենահզոր հոլդինգային ընկերություններից մեկ։

1992 թվականին նա հիմնել է ստվարաթուղթ արտադրող «JBC» ընկերությունը, իսկ 1993 թվականի նոյեմբերին պայմանագիր է կնքել «Société Nationale d 'Electrolyse et de Petrochimie» («SNEP») նավթաքիմիական ընկերությունը գնելու համար։ 1994 թվականին նա հիմնել է «ELECTRA» ընկերությունը, որը զբաղվել է էլեկտրական բաղադրիչների արտադրությամբ։ 1998 թվականին նա հիմնել է «Aswak Assalam» առևտրային ցանցը, իսկ 1999 թվականին՝ «Ryad Mogador» հյուրանոցների ցանցը։

Քաղաքական կարիերա
-----------------

Միլոուդ Շաաբին եղել է «Առաջադիմություն և սոցիալիզմ» կուսակցության ազդեցիկ պատգամավորներից մեկը։ Նախքան 2014 թվականի իր հրաժարականը նա 1984 թվականից սկսած հաղթել է Մարոկկոյի բոլոր խորհրդարանական ընտրություններում.։ Նա մի քանի անգամ փոխել է իր քաղաքական կուսակցությունը։ 2008 թվականի հուլիսին նա սուր քննադատության է ենթարկել նախկին վարչապետ Դրիս Ջեթին՝ պետական սեփականությունը ցածր գներով վաճառելու համար։

Բարեգործական գործունեություն
----------------------------

2011 թվականին «Ֆորբս» ամերիկյան ֆինանսատնտեսական ամսագիրը նրա կարողությունը գնահատել է մոտ 3 միլիարդ դոլար, ինչը նրան դարձրել է այն ժամանակվա Աֆրիկայի վեցերորդը և Մարոկկոյի ամենահարուստ մարդը։

Շաաբին հայտնի է եղել նաև իր բարեգործական գործունեությամբ. նա իր կարողության 10%-ը նվիրաբերել է Մարոկկոյում առաջին ամերիկյան համալսարանի կառուցմանը։

Շաաբինը եղել է Մարոկկոյի խոշոր բարեգործական կազմակերպություններից մեկի՝ «Miloud Chaâbi Foundation» օպերատորը։

Ընտանիք
-------

Շաաբինի դուստրը՝ Ասմա Շաաբինը, 2003֊2009 թվականներին եղել է Էս Սուվեյրայի քաղաքապետը, առաջին կինը, որը նման պաշտոն է զբաղեցրել Մարոկկոյում։ 2014 թվականին նա խորհրդարանում փոխարինել է հորը։ Որդին՝ Մոհսինը, եղել է ներկայացուցիչների պալատի անդամ, նրա հանգուցյալ որդին՝ Մուհամեդը և մյուս որդին՝ Ֆաուզին նախկինում զբաղեցրել են նույն պաշտոնները։

Ծանոթագրություններ
------------------

1. 1 2
2. 1 2
3. 1 2
4. ↑  «Africa’s Billionaires». Forbes. Retrieved 2017-09-12.
5. ↑  «الشعبي.. راعي الغنم الذي أصبح مليارديرا» Chaabi, the shepherd who became a billionaire. Aljazeera (in Arabic). Retrieved 2019-12-09.
6. ↑  Maroc Diplomatique (5 décembre, 2016): «Miloud Chaâbi ou la pionnière exception».
7. ↑  New World Business. Euromoney Publications, (1994), p. 320.
8. ↑  Susan Franceschet, Mona Lena Krook, Jennifer M. Piscopo, Jennifer M Piscopo. «The Impact of Gender Quotas», (2012), p. 81.
9. ↑  «ميلود الشعبي Archived 2019-12-29 at the Wayback Machine.». مجلس النواب، البرلمان، المملكة المغربية (in Arabic). 2014-10-10. Retrieved 2017-09-12.
10. ↑  «Chambre des représentants Archived 2020-10-16 at the Wayback Machine.». Chambre des représentants (in French). Retrieved 2017-09-12.
11. ↑  Yabiladi.com. «الملياردير ميلود الشعبي يستقيل من مجلس النواب» (in Arabic). Retrieved 2017-09-12.
12. ↑  Atika Haimoud. «La polémique entre Chaâbi et Sefrioui fait sortir Driss Jettou de sa réserve», (juillet 24, 2008).
13. ↑  «Moroccan Miloud Chaabi donates portion his wealth to education». Bridgizz.com. Archived from the original on April 4, 2009. Retrieved March 8, 2009.
14. ↑  «La Fondation Miloud Chaabi». The Miloud Chaâbi Foundation. Retrieved March 8, 2009.
15. ↑  «أسماء الشعبي تخلف والدها الملياردير في البرلمان» (in Arabic). Retrieved 2017-09-12.
16. ↑  «أسماء الشعبي برلمانية جديدة في مجلس النواب Archived 2018-11-01 at the Wayback Machine.». الأسبوع الصحفي (in Arabic). Retrieved 2017-09-12.
17. ↑  «بعد استقالة الميلياردير الشعبي من البرلمان..نجله محسن يلتحق بحزب مزوار — فبراير.كوم | موقع مغربي إخباري شامل يتجدد على مدار الساعة». فبراير.كوم | موقع مغربي إخباري شامل يتجدد على مدار الساعة (in French). 2014-12-30. Retrieved 2017-09-12.
18. ↑  «فوزي الشعبي Archived 2019-09-05 at the Wayback Machine.». مجلس النواب، البرلمان، المملكة المغربية (in Arabic). 2014-10-10. Retrieved 2017-09-12.
19. ↑  «Mort de Mohamed Chaâbi, fils du milliardaire marocain Miloud Chaâbi». Bladi.net (in French). Retrieved 2017-09-12.

Արտաքին հղումներ
----------------

* Maroc : Miloud Chaâbi, le milliardaire autodidacte, est décédé
* Miloud Chaâbi, sixième homme le plus riche d’Afrique